  Туспуктэм: Татьяна Пунгина Татьяна Пунгина Наталия Сильвестрова Ижысь 51 номеро школае выль модульной универсальной спортзал пукто. Сое лэсьтон понна муниципал коньдэтысь 60,9 миллион манет висъязы. Школалэн аслаз пичи спортзалэз вань, со кык сменая ужа, занятиос 8 часысен 20 часозь ортчо. Соин пиналъёслы нимаз спортэн вырыны дырзы уг луы ни. Вуж стадион шугадӟон югдуре вуэмын ни вал, нылпиос но микроёросын улӥсьёс отчы ветлыны ӧз быгатылэ. « 2020-тӥ арын 51 номеро школалэн директореныз спорт базазэс эскерыны ветлӥмы, адӟемезлэсь кӧт ӝож луиз. Микроёросын улӥсьёсын пумиськем бере валмон луиз, пиналъёслы спортэн вырон инты кулэ » Андрей Зюзин, Ижкар думалэн тӧроезлэн воштӥсез Модульной спортзал карын нырысьсэ пукто. Интыез дасян ужъёсты йылпумъязы ни. Вуоно арняе инъетэз бетонэн кисьтозы, выж плитаез лэсьтозы. «Бизнес-Спринт» федерал программая 95 миллион манет тыр модульной спортзал комплект но туала спорт тӥрлык басьтӥзы. Выль огъетын шудон амалъёсъя зал, кык воштӥськон инты, администрацилы висъет, эм кабинет, гардероб, тӥрлыкъёсты возён инты. Огъетын вай-фай ужалоз. Туспуктэм: Татьяна Пунгина Школаын дышетскиьсёслэн капчи атлетикая командазы Удмуртилэн, Приволжск федерал округлэн первенствоосаз но огъяросси ӵошатсконъёсын вормылэ. «Дышетскисьёсмы спортэн вырыны ярато. Выль спортзал нылпиосмылэсь мыкдызэс эшшо но ӝутоз, но спортсменъёсмы эшшо но тросгес луозы шуыса малпасько. Азьланяз план радъяломы, микроёросын улӥсьёс, пиналъёсмылэн анай-атайёссы огъетэ дунтэк ветлыны мед быгатозы, дырзэс чош мед ортчытъялозы » Алексей Яковлев, Ижкарысь 51 номеро школалэн диреторез Пуктӥськон ужъёсты 30-тӥ куарусёнозь йылпумъяны кулэ. Тодэ вайытом, Ижкарын «Локомотив» стадионын физкультурая но тазалыкез юнматонъя огъет пукто. Тегъёс: Спорт школаос лэсьтӥськон Ижкар Удмуртия  